CELEX: 32021R1947
Language: fi
Date: 2021-11-10 00:00:00
Title: Komission täytäntöönpanoasetus (EU) 2021/1947, annettu 10 päivänä marraskuuta 2021, jäsenvaltioiden maantieteellisen alueen määrittelystä markkinahintaisen bruttokansantulon yhdenmukaistamisesta annetun Euroopan parlamentin ja neuvoston asetuksen (EU) 2019/516 (BKTL-asetus) soveltamiseksi sekä komission päätöksen 91/450/ETY, Euratom ja komission asetuksen (EY) N:o 109/2005 kumoamisesta (ETA:n kannalta merkityksellinen teksti)

11.11.2021   
               
               
                  FI
               
               
                  Euroopan unionin virallinen lehti
               
               
                  L 398/1
               
            
         KOMISSION TÄYTÄNTÖÖNPANOASETUS (EU) 2021/1947,
         annettu 10 päivänä marraskuuta 2021,
         jäsenvaltioiden maantieteellisen alueen määrittelystä markkinahintaisen bruttokansantulon yhdenmukaistamisesta annetun Euroopan parlamentin ja neuvoston asetuksen (EU) 2019/516 (BKTL-asetus) soveltamiseksi sekä komission päätöksen 91/450/ETY, Euratom ja komission asetuksen (EY) N:o 109/2005 kumoamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon markkinahintaisen bruttokansantulon yhdenmukaistamisesta sekä neuvoston direktiivin 89/130/ETY, Euratom ja neuvoston asetuksen (EY, Euratom) N:o 1287/2003 kumoamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/516 (BKTL-asetus) (1) ja erityisesti sen 5 artiklan 3 kohdan,
         sekä katsoo seuraavaa:
         
                     (1)
                  
                  
                     Maantieteellisen alueen määrittely on yksi kysymyksistä, jotka määritellään komission delegoidussa asetuksessa (EU) 2020/2147 (2) sellaisten jokaisessa tarkastussyklissä käsiteltävien kysymysten luettelossa, joiden avulla varmistetaan markkinahintaisen bruttokansantulon, jäljempänä ’BKTL’, tietojen luotettavuus, kattavuus ja vertailukelpoisuus.
                  
               
                     (2)
                  
                  
                     Jotta BKTL-tiedot olisivat luotettavia, kattavia ja vertailukelpoisia, jäsenvaltioiden maantieteellisen alueen määrittelyä on selkeytettävä.
                  
               
                     (3)
                  
                  
                     BKTL-aggregaattien ja niiden osatekijöiden olisi oltava vertailukelpoisia kaikissa jäsenvaltioissa, ja niiden olisi oltava Euroopan kansantalouden tilinpitojärjestelmän 2010, jäljempänä ’EKT 2010’ (3), asiaan kuuluvien määritelmien ja tilinpitosääntöjen mukaisia.
                  
               
                     (4)
                  
                  
                     Sen vuoksi komission päätös 91/450/ETY, Euratom (4) ja komission asetus (EY) N:o 109/2005 (5) olisi kumottava.
                  
               
                     (5)
                  
                  
                     Tässä asetuksessa säädetyt toimenpiteet ovat asetuksen (EU) 2019/516 8 artiklassa tarkoitetun Euroopan tilastojärjestelmää käsittelevän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EU) 2019/516 soveltamiseksi termillä ’talousalue’ tarkoitetaan määritelmää, joka esitetään asetuksen (EU) N:o 549/2013 liitteessä A olevan 2 luvun 2.05 ja 2.06 kohdassa, ja kyseisissä kohdissa käytetyllä termillä ’maantieteellinen alue’ tarkoitetaan tämän asetuksen liitteessä lueteltuja jäsenvaltioiden alueita.
         
         
            2 artikla
            Kumotaan päätös 91/450/ETY, Euratom ja asetus (EY) N:o 109/2005.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 91, 29.3.2019, s. 19.
         
            (2)  Komission delegoitu asetus (EU) 2020/2147, annettu 8 päivänä lokakuuta 2020, Euroopan parlamentin ja neuvoston asetuksen (EU) 2019/516 täydentämisestä määrittelemällä jokaisessa tarkastussyklissä käsiteltävien kysymysten luettelo (EUVL L 428, 18.12.2020, s. 9).
         
            (3)  Euroopan parlamentin ja neuvoston asetus (EU) N:o 549/2013, annettu 21 päivänä toukokuuta 2013, Euroopan kansantalouden tilinpito- ja aluetilinpitojärjestelmästä Euroopan unionissa (EUVL L 174, 26.6.2013, s. 1).
         
            (4)  Komission päätös 91/450/ETY, Euratom, tehty 26 päivänä heinäkuuta 1991, jäsenvaltioiden alueiden määrittelemisestä markkinahintaisen bruttokansantulon muodostamisen yhdenmukaistamisesta annetun neuvoston direktiivin 89/130/ETY, Euratom 1 artiklan soveltamiseksi (EYVL L 240, 29.8.1991, s. 36).
         
            (5)  Komission asetus (EY) N:o 109/2005, annettu 24 päivänä tammikuuta 2005, jäsenvaltioiden talousalueen määritelmästä markkinahintaisen bruttokansantulon yhdenmukaistamisesta annetun neuvoston asetuksen (EY, Euratom) N:o 1287/2003 soveltamiseksi (EUVL L 21, 25.1.2005, s. 3).
      
      
         
            LIITE
            Jäsenvaltioiden alueet:
            
                        —
                     
                     
                        Belgian kuningaskunnan alue,
                     
                  
                        —
                     
                     
                        Bulgarian tasavallan alue,
                     
                  
                        —
                     
                     
                        Tšekin tasavallan alue,
                     
                  
                        —
                     
                     
                        Tanskan kuningaskunnan alue Färsaaria ja Grönlantia lukuun ottamatta,
                     
                  
                        —
                     
                     
                        Saksan liittotasavallan alue,
                     
                  
                        —
                     
                     
                        Viron tasavallan alue,
                     
                  
                        —
                     
                     
                        Irlannin alue
                     
                  
                        —
                     
                     
                        Helleenien tasavallan alue,
                     
                  
                        —
                     
                     
                        Espanjan kuningaskunnan alue,
                     
                  
                        —
                     
                     
                        Ranskan tasavallan alue, lukuun ottamatta sen suvereniteettiin kuuluvia merentakaisia maita ja alueita, sellaisina kuin ne on määritelty Euroopan unionin toiminnasta tehdyn sopimuksen liitteessä II,
                     
                  
                        —
                     
                     
                        Kroatian tasavallan alue,
                     
                  
                        —
                     
                     
                        Italian tasavallan alue,
                     
                  
                        —
                     
                     
                        Kyproksen tasavallan alue,
                     
                  
                        —
                     
                     
                        Latvian tasavallan alue,
                     
                  
                        —
                     
                     
                        Liettuan tasavallan alue,
                     
                  
                        —
                     
                     
                        Luxemburgin suurherttuakunnan alue,
                     
                  
                        —
                     
                     
                        Unkarin alue,
                     
                  
                        —
                     
                     
                        Maltan tasavallan alue,
                     
                  
                        —
                     
                     
                        Alankomaiden kuningaskunnan alue, lukuun ottamatta sen suvereniteettiin kuuluvia merentakaisia maita ja alueita, sellaisina kuin ne on määritelty Euroopan unionin toiminnasta tehdyn sopimuksen liitteessä II,
                     
                  
                        —
                     
                     
                        Itävallan tasavallan alue,
                     
                  
                        —
                     
                     
                        Puolan tasavallan alue,
                     
                  
                        —
                     
                     
                        Portugalin tasavallan alue,
                     
                  
                        —
                     
                     
                        Romanian alue,
                     
                  
                        —
                     
                     
                        Slovenian tasavallan alue,
                     
                  
                        —
                     
                     
                        Slovakian tasavallan alue,
                     
                  
                        —
                     
                     
                        Suomen tasavallan alue,
                     
                  
                        —
                     
                     
                        Ruotsin kuningaskunnan alue.